-สำเนา-

**บันทึกรายงานการประชุมสภาองค์การบริหารส่วนตำบลรังงาม**

**สมัยสามัญ สมัยที่ 4 ครั้งที่ 1 ประจำปี 2567**

**วันจันทร์ ที่ 13 ธันวาคม 2567 เวลา 09.00 น.**

**ณ ห้องประชุมองค์การบริหารส่วนตำบลรังงาม**

**ผู้เข้าประชุม** **เริ่มประชุมเวลา 09.00 น.**

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1 | นายชัยพร นูพลกรัง | สมาชิกสภา อบต.รังงาม หมู่ 1 | ชัยพร นูพลกรัง |  |
| 2 | นายชาญชัย บุตรประเสริฐ | สมาชิกสภา อบต.รังงาม หมู่ 2 | ชาญชัย บุตรประเสริฐ |  |
| 3 | นายบุญชู ธุระธรรม | สมาชิกสภา อบต.รังงาม หมู่ 3 | บุญชู ธุระธรรม |  |
| 4 | นายสมภาร ทาระแพน | สมาชิกสภา อบต.รังงาม หมู่ 4 | สมภาร ทาระแพน |  |
| 5 | นางเที่ยง พิมพ์ไสงค์  | สมาชิกสภา อบต.รังงาม หมู่ 5 | เที่ยง พิมพ์ไธสงค์ |  |
| 6 | นางสาวกมล ศรีบุรี | สมาชิกสภา อบต.รังงาม หมู่ 6 | กมล ศรีบุรี |  |
| 7 | นายทิง ศรีแก้ว | สมาชิกสภา อบต.รังงาม หมู่ 7 | ทิง ศรีแก้ว |  |
| 8 | นายบุญรอด ทองสถิตย์ | สมาชิกสภา อบต.รังงาม หมู่ 8 | บุญรอด ทองสถิตย์ |  |
| 9 | นายณรงค์ชัย สุริยะ | สมาชิกสภา อบต.รังงาม หมู่ 9 | ณรงค์ชัย สุริยะ |  |
| 10 | นางรัญธม พิลึก | เลขานุการสภา อบต.รังงาม | รัญธม พิลึก |  |

**ผู้ไม่มาประชุม**

* ไม่มี

/ผู้เข้าร่วม......

-2-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสว่าง บุตรประเสริฐ | นายก อบต.รังงาม | สว่าง บุตรประเสริฐ |  |
| 2 | นายชาญชัย สิทธิเวช | รองนายก อบต.รังงาม | ชาญชัย สิทธิเวช |  |
| 3 | นายเนื่อง ท้าวจัตุรัส | รองนายก อบต.รังงาม | เนื่อง ท้าวจัตุรัส |  |
| 4 | นายบด เจียนสันเทียะ | เลขานุการนายก อบต.รังงาม | บด เจียนสันเทียะ |  |
| 5 | นางสมัย จินดามาตย์ | ผอ.กองคลัง | สมัย จินดามาตย์ |  |
| 6 | นายภานุพงศ์ สอนสำโรง | ผอ.กองการศึกษาฯ | - |  |
| 7 | นางโสภา หิงสันเทียะ | นักวิชาการเงินและบัญชีชำนาญการ | โสภา หิงสันเทียะ |  |
| 8 | นายพัทธะธงชัย พิลึก | นักวิชาการเกษตรชำนาญการ | พัทธะธงชัย พิลึก |  |
| 9 | นางแสงจันทร์ กริ่งสันเทียะ | นักพัฒนาชุมชนชำนาญการ | แสงจันทร์ กริ่งสันเทียะ |  |
| 10 | นายธนวินท์ โชตินอก | เจ้าพนักงานพัสดุชำนาญงาน | ธนวินท์ โชตินอก |  |
| 11 | นายณฐ โสดาดี | นักวิเคราะห์นโยบายและแผนฯ | ณฐ โสดาดี |  |
| 12 | นายสุริยา ชุมชัย | นายช่างโยธาชำนาญงาน | สุริยา ชุมชัย |  |
| 13 | นางกัลยา สอนสำโรง | นักจัดการงานทั่วไปชำนาญการ | - |  |
| 14 | นางสาวเบญชญา เชิดสูงเนิน | นักทรัพยากรบุคคลชำนาญการ | เบญชญา เชิดสูงเนิน |  |
| 15 | น.ส.จุฑามาศ ขึ้นกันกง | ผช.จพง.ธุรการ | จุฑามาศ ขึ้นกันกง |  |
| 16 | น.ส.จันทร์เพ็ญ โฮมภิรมย์ | ผช.จพง.จัดเก็บรายได้ | จันทร์เพ็ญ โฮมภิรมย์ |  |
| 17 | นายดนัย ต่ายสันเทียะ | ผช.นายช่างโยธา | ดนัย ต่ายสันเทียะ |  |
| 18 | น.ส.จุฑามาศ เคนชมภู | ผช.จพง.บันทึกข้อมูล | จุฑามาศ เคนชมภู |  |
| 19 | นายจารุวัตร กาฬปักษิณ | ผช.จพง.พัสดุ | จารุวัตร กาฬปักษิณ |  |
| 20 | นายฐิภากร จอดพิมาย | ผช.ช่างไฟฟ้า | ฐิภากร จอดพิมาย |  |
| 21 | นายชิรพล เชิดสูงเนิน | ผช.จพง.ธุรการ | ชิรพล เชิดสูงเนิน |  |
| 22 | นางเรณู เอี่ยมรัศมี | ผช. จพง.พัฒนาชุมชน | เรณู เอี่ยมรัศมี |  |
| 23 | นางสิริทรัพย์ เอี่ยมภู่ | ผช.จพง.การเงินและบัญชี | สิริทรัพย์ เอี่ยมภู่ |  |
| 24 | นางสาวสาลินี คำหมาย | คนงานทั่วไป | - |  |
| 25 | นายธนาพุฒิชัย วงษ์ศิริ | เจ้าพนักงานธุรการปฏิบัติงาน | ธนาพุฒิชัย วงษ์ศิริ |  |
| 26 | นายเกรียงไกร อุดมบุญ | จพง.ธุรการปฏิบัติงาน | - |  |
| 27 | นายสุรเษฐ ทองสอาด | ผอ.กองช่าง | สุรเชษฐ ทองสอาด |  |
| 28 | น.ส.ศิริรัตน์ ฤทธิ์กำลัง | จพง.จัดเก็บรายได้ปฏิบัติงาน | - |  |
| 29 | นางเข็มทอง พุทรา | แม่บ้าน | เข็มทอง พุทรา |  |
| 30 | นายทองเพชร หาญชนะ | พนักงานจ้างเหมากองช่าง | ทองเพชร หาญชนะ |  |
| 31 | นายทวีศักดิ์ เถื่อนศรี | ผู้ช่วย ผญบ. บ้านรุ่งอรุณ ม. 8 | ทวีศักดิ์ เถื่อนศรี |  |

-3-

|  |  |  |  |  |
| --- | --- | --- | --- | --- |
| 32 | นายสมปอง มีศิลป์ | ผู้ช่วย ผญบ.บ้านบุฝ้าย ม.3 | สมปอง มีศิลป์ |  |
| 33 | นายกาจวาที ประทุมแสง | ครูโรงเรียนรังงามวิทยา | กาจวาที ประทุมแสง |  |

ประธานสภากล่าวเปิดประชุมและแจ้งระเบียบวาระการประชุมในวันนี้ให้ที่ประชุมทราบ

**ระเบียบวาระที่ 1 เรื่องประธานแจ้งที่ประชุมทราบ**

* 1. ขอขอบคุณคณะผู้บริหาร สมาชิกสภา อบต. และพนักงานส่วนตำบลทุกท่าน ที่เข้าร่วมกิจกรรมวันพ่อแห่งชาติ ประจำปี 2567 ณ ที่ว่าการอำเภอเนินสง่าในวันที่ 5 ธันวาคม 2567
	2. ขอขอบคุณทุกท่านที่เข้าร่วมกิจกรรมงานสืบสานประเพณีลอยกระทง เมื่อวันที่ 15 พฤศจิกายน 2567

**ที่ประชุมรับทราบ**

* 1. เรื่องจากส่วนราชการอื่น

**นายสมภาร ทาระแพน ประธานสภา อบต.** เชิญส่วนราชการและผู้เข้าร่วมประชุมชี้แจงข้อราชการ

**นายกาจวาที ประทุมแสง ครูโรงเรียนรังงามวิทยา** เรียนประธานสภา อบต. วันนี้กระผมได้รับมอบหมายจากท่าน ผอ.อภิญญา ชาลีแดง ผอ.โรงเรียนรังงามวิทยาให้เข้าร่วมประชุม

1. ขอขอขอบคุณ อบต.รังงามที่อนุเคราะห์รถกระเช้าในการตัดแต่งต้นไม้ที่โรงเรียนรังงามวิทยา
2. งานลอยกระทง โรงเรียนรังงามวิทยาได้เข้าร่วมกิจกรรมลอยกระทงของ อบต.รังงาม ขอขอบคุณที่ อบต.รังงามได้เห็นศักยภาพของโรงเรียนและได้ให้เข้าร่วมกิจกรรม หากทาง อบต.มีกิจกรรมใดให้โรงเรียนเข้าร่วม หรือช่วยเหลือโรงเรียนรังงามวิทยามีความยินดีครับ
3. กิจกรรมต่อไปของโรงเรียน คือวันคริสต์มาส และปีใหม่

**นายสมปอง ทวีศิลป์ ผู้ช่วยผู้ใหญ่บ้านฝ้าย ม.3**  ไม่มีเรื่องแจ้งที่ประชุม

**นายทวีศักดิ์ เถื่อนศรี ผู้ช่วยผู้ใหญ่บ้านรุ่งอรุณ ม.8**  เรียนท่านนายกสว่าง บุตรประเสริฐ เรียนท่านสมภาร ทาระแพน ประธานสภา อบต. และสมาชิกสภา อบต.รังงามทุกท่าน กระผมนายทวีศักดิ์ เถื่อนศรีฯ

1. ผมก็ขอขอบพระคุณ อบต.รังงามและ ส.อบต.บ้านรุ่งอรุณ ขอขอบคุณที่ท่านได้ดำเนินการก่อสร้างถนน คสล.สายรุ่งอรุณ – บ้านหนองแดง ทำให้การสัญจรไปมาได้สะดวกยิ่งขึ้น และในโอกาสต่อไปก็ขอเสนอถนนสายตลุบหญ้าคา สายบ่อขยะ เพื่อดำเนินการต่อไปครับ

**นายสว่าง บุตรประเสริฐ นายกองค์การบริหารส่วนตำบลรังงาม** จากข้อเสนอแนะจากผู้นำท้องที่ ท้องถิ่น

1. ขอความอนุเคราะห์ฝากประชาสัมพันธ์ชาวไร่อ้อยถนนยังไม่สำเร็จ ยังรับน้ำหนักไม่ได้ ขอให้ถนนเสร็จแห้งดีก่อน เพื่อให้การใช้งบมีประสิทธิภาพ (ถนน คสล.สายรุ่งอรุณ – บ้านหนองแดง)
2. การไถขอบทางขอความร่วมมือทำความเข้าใจกับประชาชนไม่ให้ไถไร่มาชิดขอบคอนกรีต เนื่องจากถนนจะต้องมีไหล่ทาง
3. สืบเนื่องมาจากตั้งแต่ที่มี อบต.ที่ผ่านมา อบต.ท้องที่ ท้องถิ่น อยู่จุดบริการ 7 วันอันตรายร่วมกัน แต่สำหรับครั้งนี้ที่จะถึงปีใหม่นี้จะมีเฉพาะ อปพร.และเจ้าหน้าที่(อบต.) ที่จะอยู่จุดบริการประชาชน ฝ่ายปกครองก็ให้อยู่เฉพาะฝ่ายปกรอง จะไม่รบกวนฝ่ายปกครอง อปพร.ขึ้นตรงกับ อบต.ผมจะให้ อปพร. ร่วมกับเจ้าหน้าที่ อบต.อยู่จุดบริการ

-4-

**นายสมภาร ทาระแพน ประธานสภา อบต.รังงาม**  ตามที่ได้รับหนังสือจาก อบต. เรื่องให้ส่งรายชื่อ อปพร.เข้า

ร่วมอยู่จุดบริการประชาชน ผมก็ได้สอบถามกับนักป้องกันฯ ผู้ส่งหนังสือก็ได้ทราบว่าเป็นนโยบายของนายก อบต.ที่ปีนี้จะให้เฉพาะ อปพร.อยู่จุดบริการ กรณีผู้ใหญ่บ้านที่มีตำแหน่งเป็น อปพร.ด้วยก็ปฏิบัติหน้าที่ร่วมได้ แต่ก็มีผู้ใหญ่บ้านได้สอบถามมาว่าเพิ่มผู้ใหญ่บ้านที่ไม่ได้เป็น อปพร. เช่น ผู้ใหญ่บ้านที่เป็นสุภาพสตรีจะให้ปฏิบัติหน้าที่อยู่จุดบริการด้วยได้ไหม

 **นายสว่าง บุตรประเสริฐ นายกองค์การบริหารส่วนตำบลรังงาม**

1. ที่ผ่านมาภาคกลางคืน นายกก็ได้ออกเยี่ยมด่านชุมชนทุกหมู่บ้านอยู่แล้ว จึงไม่อยากรบกวนฝ่ายปกครอง
2. ฝ่ายปกครอง ร่วมกับ อสม.ปัญหาที่ผ่านมาค่าใช้จ่ายไม่เพียงพอ
3. แผนงานแนวคิดคืออยากแยกให้ อปพร.เป็นหลักในการปฏิบัติงานและอาจจะนำ อปพร.มารวมกันทั้งหมดทุกหมู่บ้านและจุดวันลงปฏิบัติงาน
4. ปีนี้การจัดงาน 7 วันอันตรายนายกเอาแบบนี้ก่อน นำร่องดูว่าศักยภาพของ อปพร.จะมีแค่ไหน

มติที่ประชุมรับทราบ

**ระเบียบวาระที่ 2 เรื่องรับรองรายงานการประชุมครั้งที่แล้ว**

สมัยสามัญ สมัยที่ 3 ครั้งที่ 2 ประจำปี 2567 เมื่อวันที่ 13 สิงหาคม 2567

 **มติที่ประชุม รับรองไม่มีการแก้ไข**

**ระเบียบวาระที่ 3 เรื่อง กระทู้ถาม**

 ไม่มี

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 ไม่มี

**ระเบียบวาระที่ 5 เรื่องที่เสนอใหม่ (ญัตติเพื่อทราบ เพื่อพิจารณา)**

 **5.1 ญัตติ เรื่องการติดตามประเมิลผลแผนพัฒนา อบต.รังงาม ประจำปี 2567**

**นายสมภาร ทาระแพน ประธานสภา อบต.** เชิญผู้คณะผู้บริหารชี้แจง

**นายสว่าง บุตรประเสริฐ นายก อบต.**รังงาม ได้มอบหมายให้ ปลัด อบต.และนักวิเคราะห์นโยบายและแผนชี้แจงต่อที่ประชุมสภา อบต.รังงาม

**นางรัญธม พิลึก ปลัด อบต.**

เรียนท่านประธานสภา อบต. คณะผู้บริหาร และสมาชิกสภา อบต.รังงามทุกท่าน

 ขั้นตอนการติดตามและประเมินผลแผนพัฒนา อบต.

 ขั้นตอนที่ 1 แต่งตั้งคณะกรรมการติดตามและประเมินผลแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และ(ฉบับที่ 3) พ.ศ. 2561 หมวด 6 การติดตามและประเมินผลแผนพัฒนาท้องถิ่น ข้อ 28 ดังนี้ ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย (1) สมาชิกสภา

-5-

ท้องถิ่นที่สภาท้องถิ่นคัดเลือกจำนวนสามคน (2) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน 3 (3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน (4) หัวหน้าส่วนการ

บริหารที่คัดเลือกกันเองจำนวนสองคน (5) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ กรรมการตาม(1) (2) (3) (4) และ(5) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกได้

ขั้นตอนที่ 2 คณะกรรมการติดตามแลประเมินผลแผนพัฒนาท้องถิ่น กำหนดแนวทาง วิธีการในการติดตามและประเมินผลแผนพัฒนาท้องถิ่น

ขั้นตอนที่ 3 คณะกรรมการติดตามและประเมินผลแผนพัฒนาท้องถิ่น ดำเนินการติดตามและประเมินผลแผนพัฒนาท้องถิ่น

ขั้นตอนที่ 4 คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

ในส่วนรายละเอียดรูปเล่มรายงานการติดตามและประเมินผลแผนพัฒนา อบต.รังงาม ประจำปีงบประมาณ 2567 ขอเชิญนายณฐ โสดาดี นักวิเคราะห์นโยบายและแผนชำนาญการ ได้นำเสนอต่อที่ประชุมค่ะ

 นายณฐ โสดาดี นักวิเคราะห์นโยบายและแผนชำนาญการ

 เรียนท่านประธานสภา คณะผู้บริหารและ ส.อบต.รังงามทุกท่าน

ขอให้ทุกท่านได้ดูตามเอกสารที่แจกให้ไปพร้อมกันครับ ปีงบประมาณ 2567 จำนวนโครงการในแผน 135 โครงการ ทำได้ 67 โครงการ คิดเป็นร้อยละ 49.63

**-6-**

**แบบรายงานติดตามและประเมินผลแผนพัฒนา**

**องค์การบริหารส่วนตำบลรังงาม**

**ประจำปีงบประมาณ พ.ศ. ๒๕๖7**



**โดย**

**คณะกรรมการติดตามและประเมินผลแผนพัฒนาท้องถิ่น**

**องค์การบริหารส่วนตำบลรังงาม**

**อำเภอเนินสง่า จังหวัดชัยภูมิ**

-7-

-๑๕-

 **๒. การประเมินความพึงพอใจต่อผลการดำเนินงานตามแผนยุทธศาสตร์การพัฒนาที่กำหนด**

 **๑) โครงการพัฒนาที่ได้รับการจัดสรรงบประมาณ**

 เนื่องจากกระทรวงมหาดไทยได้กำหนดแนวทางให้ท้องถิ่นนำแผนพัฒนาท้องถิ่น (พ.ศ.๒๕66 – ๒๕70) มาใช้เป็นกรอบในการจัดทำงบประมาณรายจ่ายประจำปีงบประมาณ พ.ศ. ๒๕๖7 ดังนั้น ในการติดตามและประเมินผลการดำเนินงานตามยุทธศาสตร์การพัฒนาจึงให้แผนพัฒนาท้องถิ่น (พ.ศ. ๒๕66 – ๒๕70) เป็นหลักในการพิจารณา โดยแสดง ข้อมูลให้เห็นจำนวนโครงการและงบประมาณที่ได้บรรจุไว้ในในแผนพัฒนาท้องถิ่น โดยเฉพาะโครงการที่มีเป้าหมายในการดำเนินการในปีงบประมาณ ๒๕๖7 เปรียบเทียบกับจำนวนโครงการและงบประมาณได้รับการจัดสรรงบประมาณรายจ่ายประจำปี ๒๕67 และแสดงข้อมูลการดำเนินการและการใช้งบประมาณจริงโดยแยกตามแนวทางการพัฒนาและยุทธศาสตร์การพัฒนา

 **แบบที่ ๒ แบบติดตามผลการดำเนินงานขององค์กรปกครองส่วนท้องถิ่น**

**คำชี้แจง** :แบบที่ ๒ เป็นแบบติดตามตนเอง โดยมีวัตถุประสงค์เพื่อติดตามผลการดำเนินงานตามแผนยุทธศาสตร์ขององค์กรปกครองส่วนท้องถิ่นภายใต้แผนพัฒนาท้องถิ่น โดยมีการกำหนดระยะเวลาในการติดตามและรายงานผลการดำเนินงานทุก ๆ เดือน ธันวาคม หลังสิ้นปีงบประมาณ)

**ส่วนที่ ๑ ข้อมูลทั่วไป**

 ๑. ชื่อองค์กรปกครองส่วนท้องถิ่น........องค์การบริหารส่วนตำบลรังงาม.......

 ๒. รายงานผลการผลการดำเนินงาน (ตุลาคม พ.ศ. ๒๕๖6 – กันยายน ๒๕๖๗)

**ส่วนที่ ๒ ผลการดำเนินงานตามแผนพัฒนาท้องถิ่น (พ.ศ. ๒๕๖๖ – ๒๕๗๐)**

 **๑. จำนวนโครงการและงบประมาณตามแผนพัฒนาท้องถิ่น (พ.ศ. ๒๕๖๖ – ๒๕๗๐)**

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์** | **ปี พ.ศ. ๒๕๖๖** | **ปี พ.ศ. ๒๕๖๗** | **ปี พ.ศ. ๒๕๖๘** | **ปี พ.ศ. ๒๕๖๙** | **ปี พ.ศ. ๒๕๗๐** | **รวม** |
| **จำนวนโครงการ** | **งบประมาณ** | **จำนวนโครงการ** | **งบประมาณ** | **จำนวนโครงการ** | **งบประมาณ** | **จำนวนโครงการ** | **งบประมาณ** | **จำนวนโครงการ** | **งบประมาณ** | **จำนวนโครงการ** | **งบประมาณ** |
| **๑**. ยุทธศาสตร์การพัฒนาด้านโครงสร้างพื้นฐาน | ๖๐ | ๘๕,๙๖๒,๙๖๕ | ๕๒ | ๘๓,๔๔๒,๗๖๕ | ๔๐ | ๖๙,๖๕๔,๔๓๐ | ๔๐ | ๖๒,๒๖๗,๙๓๐ | ๓๗ | ๖๐,๖๗๒,๙๓๐ | ๒๒๙ | ๓๖๑,๒๕๑,๐๒๐ |
| **๒.**  ยุทธศาสตร์การพัฒนาด้านสังคมและคุณภาพชีวิต | ๗๐ | ๗๒,๔๙๘,๗๘๐ | ๗๐ | ๗๒,๖๐๓,๗๘๐ | ๖๕ | ๗๐,๘๒๓,๗๘๐ | ๖๕ | ๗๐,๘๒๓,๗๘๐ | ๖๕ | ๗๐,๘๒๓,๗๘๐ | ๓๓๕ | ๓๕๕,๙๕๓,๙๐๐ |
| **๓.** ยุทธศาสตร์การพัฒนาด้านทรัพยากรธรรมชาติและสิ่งแวดล้อม | ๖ | ๑,๙๓๐,๐๐๐ | ๔ | ๑๘๐,๐๐๐ | ๕ | ๒๓๐,๐๐๐ | ๔ | ๑๘๐,๐๐๐ | ๔ | ๑๘๐,๐๐๐ | ๒๓ | ๒,๗๐๐,๐๐๐ |
| **๔.**  ยุทธศาสตร์การพัฒนาด้านการเกษตร | ๓ | ๑๓๐,๐๐๐ | ๓ | ๑๓๐,๐๐๐ | ๓ | ๑๓๐,๐๐๐ | ๓ | ๑๓๐,๐๐๐ | ๓ | ๑๓๐,๐๐๐ | ๑๕ | ๖๕๐,๐๐๐ |
| **๕.** ยุทธศาสตร์การเมืองการบริหาร | ๖ | ๔๐๕,๐๐๐ | ๖ | ๔๐๕,๐๐๐ | ๖ | ๔๐๕,๐๐๐ | ๖ | ๔๐๕,๐๐๐ | ๖ | ๔๐๕,๐๐๐ | ๓๐ | ๒,๐๒๕,๐๐๐ |
| **รวม** | **๑๔๕** | **๑๖๐,๙๒๖,๗๔๕** | **๑๓๕** | **๑๕๖,๗๖๑,๕๔๕** | **๑๑๙** | **๑๔๐,๗๐๓,๒๑๐** | **๑๑๘** | **๑๓๒,๒๖๖,๗๑๐** | **๑๑๕** | **๑๓๑,๙๒๑,๗๑๐** | **๖๓๒** | **๗๒๒,๕๗๙,๙๒๐** |

-8-

-๑๖-

๒. ผลการดำเนินงานตามแผนพัฒนาท้องถิ่น พ.ศ.๒๕๖๖ – ๒๕๗๐ ระหว่างเดือน ตุลาคม ๒๕๖6 – กันยายน ๒๕๖7

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์** | **จำนวนโครงการที่เสร็จ** | **จำนวน****โครงการที่อยู่ในระหว่างดำเนินการ** | **จำนวนโครงการที่ยังไม่ได้ดำเนินการ** | **จำนวนโครงการที่มีการยกเลิก** | **จำนวนโครงการที่มีการเพิ่มเติม** | **จำนวนโครงการทั้งหมด** |
| **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** |
| **ยุทธศาสตร์ที่ ๑**ยุทธศาสตร์การพัฒนาด้านโครงสร้างพื้นฐาน | 17 | 32.69 | ๐ | ๐ | 35 | 67.30 | ๐ | ๐ | ๐ | ๐ | ๕2 | ๑๐๐ |
| **ยุทธศาสตร์ที่ ๒**ยุทธศาสตร์การพัฒนาด้านสังคมและคุณภาพชีวิต | 39 | 55.71 | ๐ | ๐ | 31 | 44.29 | 4 | 5.71 | ๐ | ๐ | 70 | ๑๐๐ |
| **ยุทธศาสตร์ที่ ๓**ยุทธศาสตร์การพัฒนาด้านทรัพยากรธรรมชาติและสิ่งแวดล้อม | ๓ | 75.00 | ๐ | ๐ | 1 | 25.00 | ๐ | ๐ | ๐ | ๐ | 4 | ๑๐๐ |
| **ยุทธศาสตร์ที่ ๔**ยุทธศาสตร์การพัฒนาด้านการเกษตร | 2 | 66.67 | ๐ | ๐ | 1 | 33.33 | 0 | 0 | ๐ | ๐ | 3 | ๑๐๐ |
| **ยุทธศาสตร์ที่ ๕**ยุทธศาสตร์การเมืองการบริหาร | 6 | ๑๐๐ | ๐ | ๐ | ๐ | ๐ | ๐ | ๐ | ๐ | ๐ | 6 | ๑๐๐ |
| **รวม** | **67** | **49.63** | **๐** | **๐** | **68** | **๕๐.37** | **4** | **2.96** | **๐** | **๐** | **135** | **๑๐๐** |

-9-

-๑๗-

 **๓. การเบิกจ่ายงบประมาณ ปี ๒๕๖7**

 การเบิกจ่ายเงินประจำปีงบประมาณ ๒๕๖7 ระหว่างเดือน ตุลาคม ๒๕๖6 – กันยายน ๒๕67

|  |  |  |  |  |
| --- | --- | --- | --- | --- |
| **ยุทธศาสตร์** | **งบปกติ**  | **เงินสะสม**  | **งบหน่วยงานอื่น**  | **รวม** |
| **จำนวนเงิน**  | **ร้อยละ**  | **จำนวนเงิน**  | **ร้อยละ**  | **จำนวนเงิน**  | **ร้อยละ**  | **จำนวนเงิน**  | **ร้อยละ**  |
| **ยุทธศาสตร์ที่ ๑**ยุทธศาสตร์การพัฒนาด้านโครงสร้างพื้นฐาน | 3,314,057 | 29.10 | 8,073,000 | 70.89 | - | - | 11,387,057 | ๑๐๐ |
| **ยุทธศาสตร์ที่ ๒**ยุทธศาสตร์การพัฒนาด้านสังคมและคุณภาพชีวิต | 4,354,310 | 100 | - | - |  |  | 4,354,310 | ๑๐๐ |
| **ยุทธศาสตร์ที่ ๓**ยุทธศาสตร์การพัฒนาด้านทรัพยากรธรรมชาติและสิ่งแวดล้อม | 86,520 | ๑๐๐ | - | - | - | - | 86,520 | ๑๐๐ |
| **ยุทธศาสตร์ที่ ๔**ยุทธศาสตร์การพัฒนาด้านการเกษตร | ๑๒,200 | ๑๐๐ | - | - | - | - | ๑๒,๒0๐ | ๑๐๐ |
| **ยุทธศาสตร์ที่ ๕**ยุทธศาสตร์การเมืองการบริหาร | 300,315 | ๑๐๐ | - | - | - | - | 300,315 | ๑๐๐ |
| **รวม** | **8,067,401** | **85.82** | **-** | **14.18** | **-** |  | **16,140,402** | **๑๐๐** |

**-10-**

-๑๘-

**จำนวนงบประมาณทั้งหมด กับจำนวนงบประมาณที่ได้เบิกจ่ายจริง**

 **ปีงบประมาณ พ.ศ. ๒๕๖7** ระหว่างเดือน ตุลาคม ๒๕๖6 – กันยายน ๒๕๖7

|  |  |  |
| --- | --- | --- |
| **กลุ่มยุทธศาสตร์แผนงาน** | **จำนวนงบประมาณทั้งหมดในแผนงานปี ๒๕๖7** | **จำนวนงบประมาณที่ดำเนินการได้จริง** |
| **ยุทธศาสตร์ที่ ๑**ยุทธศาสตร์การพัฒนาด้านโครงสร้างพื้นฐาน | ๘3,442,765 | 11,387,057 |
| **ยุทธศาสตร์ที่ ๒**ยุทธศาสตร์การพัฒนาด้านสังคมและคุณภาพชีวิต | ๗๒,603,๗๘๐ | 4,354,310 |
| **ยุทธศาสตร์ที่ ๓**ยุทธศาสตร์การพัฒนาด้านทรัพยากรธรรมชาติและสิ่งแวดล้อม | 18๐,๐๐๐ | 86,520 |
| **ยุทธศาสตร์ที่ ๔**ยุทธศาสตร์การพัฒนาด้านการเกษตร | ๑๓๐,๐๐๐ | ๑๒,20๐ |
| **ยุทธศาสตร์ที่ ๕**ยุทธศาสตร์การเมืองการบริหาร | ๔๐๕,๐๐๐ | 300,315 |
| **รวม** | **๑56,761,545** | **16,140,402** |

-11-

- ๑๙ -

**แบบที่ ๑ แบบช่วยกำกับการจัดทำแผนยุทธศาสตร์ขององค์กรปกครองส่วนท้องถิ่น**

**คำชี้แจง** : แบบที่ ๓ เป็นแบบประเมินตนเอง โดยมีวัตถุประสงค์เพื่อใช้ประเมินผลการดำเนินงานขององค์กรปกครองส่วนท้องถิ่นตามยุทธศาสตร์ที่กำหนดไว้ และมีกำหนดระยะเวลาในการรายงานปีละ ๑ ครั้ง หลังจากสิ้นสุดปีงบประมาณ

**ส่วนที่ ๑ ข้อมูลทั่วไป**

ชื่อองค์กรปกครองส่วนท้องถิ่น..........องค์การบริหารส่วนตำบลรังงาม.......................................................

วัน/เดือน/ปีที่รายงาน.....วันที่.....๓๐.....เดือน....กันยายน......พ.ศ.....๒๕๖7..............................................

**ส่วนที่ ๒ ยุทธศาสตร์และโครงการในปี ๒๕๖7**

 **๑. ยุทธศาสตร์และจำนวนโครงการที่ปรากฏอยู่ในแผน และจำนวนที่ได้ปฏิบัติ**

|  |  |
| --- | --- |
| **ยุทธศาสตร์** | **จำนวนโครงการ** |
| **จำนวนโครงการ****ที่ปรากฏอยู่ใน****แผนพัฒนาท้องถิ่น** | **จำนวนโครงการที่ได้ปฏิบัติจริง** |
| **ตามข้อบัญญัติ****งบประมาณ****รายจ่ายปี ๒๕๖7** | **โครงการนอกข้อบัญญัติ****ปี ๒๕๖7** |
| **ยุทธศาสตร์ที่ ๑**ยุทธศาสตร์การพัฒนาด้านโครงสร้างพื้นฐาน | 52 | 17 | - |
| **ยุทธศาสตร์ที่ ๒**ยุทธศาสตร์การพัฒนาด้านสังคมและคุณภาพชีวิต | ๗๐ | ๓9 | - |
| **ยุทธศาสตร์ที่ ๓**ยุทธศาสตร์การพัฒนาด้านทรัพยากรธรรมชาติและสิ่งแวดล้อม | 4 | ๓ | - |
| **ยุทธศาสตร์ที่ ๔**ยุทธศาสตร์การพัฒนาด้านการเกษตร | ๓ | 2 | - |
| **ยุทธศาสตร์ที่ ๕**ยุทธศาสตร์การเมืองการบริหาร | 6 | 6 | - |
| **รวม** | **๑3๕** | **67** |
| **คิดเป็นร้อยละของโครงการ****ที่บรรจุในแผนพัฒนาท้องถิ่นประจำปี ๒๕๖7** | **49.63** |

 ผลการติดตามและประเมินผลจากคณะกรรมการฯ

 ยุทธศาสตร์และโครงการที่ปรากฏอยู่ในแผนพัฒนาท้องถิ่น พ.ศ. ๒๕๖๖ – ๒๕๗๐ ปีงบประมาณ พ.ศ. ๒๕๖7 จำนวน ๑3๕ โครงการ แต่โครงการที่ปฏิบัติได้จริง จำนวน 67 โครงการ คิดเป็นร้อยละ 49.63

และรายละเอียดรายโครงการสรุปเป็นแผ่นพับให้ทุกท่านได้ดูไปพร้อมกัน

---- --12--



-13-



-14-

**นายสมภาร ทาระแพน ประธานสภา อบต.** ขอมติที่ประชุม

**มติที่ประชุม** เห็นชอบด้วยเสียง 9 เสียง ผู้เข้าประชุม 9 คน

* 1. **ญัตติ เรื่องรายงานการใช้จ่ายงบประมาณ ประจำปีงบประมาณ 2567**

**นายสมภาร ทาระแพน ประธานสภา อบต.** ได้เชิญคณะผู้บริหารชี้แจง

**นายสว่าง บุตรประเสริฐ นายก อบต.**รังงาม ได้มอบหมายให้ปลัด อบต.ชี้แจงต่อที่ประชุมสภา อบต.รังงาม

**นางรัญธม พิลึก ปลัด อบต.** เรียนท่านประธานสภา คณะผู้บริหาร และ ส.อบต.ทุกท่าน

 ขอให้ทุกท่านได้ตรวจดูตามเอกสารที่แจกให้ไปพร้อมกัน

ประกาศองค์การบริหารส่วนตำบลรังงามเรื่อง รายงานการรับ-จ่ายเงินประจำปีงบประมาณ 2567

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 39 กำหนดว่า เมื่อสิ้นปีงบประมาณให้องค์กรปกครองส่วนท้องถิ่นประกาศรายงานการรับ-จ่ายเงิน ประจำปีงบประมาณที่สิ้นสุดนั้น ทั้งงบประมาณรายจ่ายและเงินนอกงบประมาณไว้โดยเปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทราบภายในกำหนดสามสิบวัน นั้น

 องค์การบริหารส่วนตำบลรังงาม จึงได้จัดทำประกาศรายงานการรับ-จ่ายเงิน ประจำปีงบประมาณ 2567

(1 ตุลาคม พ.ศ. 2566- 30 กันยายน พ.ศ. 2567) เพื่อให้ประชาชนทราบดังนี้

-15-



**ประกาศองค์การบริหารส่วนตำบลรังงาม**

**เรื่อง รายงานการรับจ่ายเงินประจำปีงบประมาณ ๒๕๖๗**

…………………………………………..…………….

 ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ ข้อ ๓๙ กำหนดว่า เมื่อสิ้นปีงบประมาณให้องค์กรปกครองส่วนท้องถิ่นประกาศรายงานการรับ – จ่ายเงิน ประจำปีงบประมาณที่สิ้นสุดนั้น ทั้งงบประมาณรายจ่ายและเงินนอกงบประมาณไว้โดยเปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทราบภายในกำหนดสามสิบวัน นั้น

 องค์การบริหารส่วนตำบลรังงาม จึงได้จัดทำประกาศรายงานการรับ - จ่ายเงิน ประจำปีงบประมาณ พ.ศ.๒๕๖๗ (๑ ตุลาคม พ.ศ. ๒๕๖๖ - ๓๐ กันยายน พ.ศ. ๒๕๖๗) ตามแบบที่อธิบดีกรมส่งเสริมการปกครองท้องถิ่น เพื่อให้ประชาชนทราบ ดังนี้

|  |  |  |
| --- | --- | --- |
| **ประเภทรายรับ** | **ประมาณการรายรับ (บาท)** | **รายรับจริง (บาท)** |
| **รายได้จัดเก็บเอง** |  |  |
|  หมวดภาษีอากร | ๑๕๕,๐๐๐.๐๐ | ๑๗๒,๗๐๘.๔๙ |
|  หมวดค่าธรรมเนียม ค่าปรับ และใบอนุญาต | ๒๔๑,๓๐๐.๐๐ | ๒๖๐,๖๑๖.๘๕ |
|  หมวดรายได้จากทรัพย์สิน | ๗๑,๕๐๐.๐๐ | ๒๑๙,๘๗๒.๙๘ |
|  หมวดรายได้จากสาธารณูปโภคและการพาณิชย์ | ๐.๐๐ | ๐.๐๐ |
|  หมวดรายได้เบ็ดเตล็ด | ๔๘,๐๐๐.๐๐ | ๑,๕๓๐.๐๐ |
|  หมวดรายได้จากทุน | ๐๐.๐๐ | 0.๐๐ |
| **รายได้ที่รัฐบาลเก็บแล้วจัดสรรให้แก่องค์กรปกครองส่วนท้องถิ่น** |  |  |
|  หมวดภาษีจัดสรร | ๑๘,๔๘๔,๒๐๐.๐๐ | ๑๙,๑๔๑,๕๘๑.๖๔ |
| **รายได้ที่รัฐอุดหนุนให้แก่องค์กรปกครองส่วนท้องถิ่น** |  |  |
|  หมวดเงินอุดหนุนทั่วไป | ๑๘,๐๐๐,๐๐๐.๐๐ | ๑๗,๑๘๑,๑๕๐.๐๐ |
| **รวมรายรับ** | **๓๗,๐๐๐,๐๐๐.๐๐** | **๓๖,๙๗๗,๔๕๙.๙๖** |

|  |  |  |
| --- | --- | --- |
| **ประเภทรายจ่าย** | **ประมาณการรายจ่าย(บาท)** | **รายจ่ายจริง (บาท)** |
|  งบกลาง | ๑๐,๓๔๔,๒๐๐.๐๐ | ๙,๗๐๐,๐๐๗.๘๐ |
|  งบบุคลากร | ๑๒,๒๓๔,๗๐๐.๐๐ | ๑๑,๔๓๘,๙๙๖.๐๐ |
|  งบดำเนินงาน | ๘,๐๙๘,๙๙๘.๐๐ | ๖,๒๔๖,๘๓๔.๑๓ |
|  งบลงทุน | ๓,๙๕๗,๙๐๐.๐๐ | ๓,๘๗๒,๗๘๖.๐๐ |
|  งบเงินอุดหนุน | ๒,๓๔๔,๒๐๒.๐๐ | ๒,๒๓๐,๘๘๓.๙๙ |
|  งบรายจ่ายอื่น | ๒๐,๐๐๐.๐๐ | ๑๘,๐๐๐.๐๐ |
| **รวมรายจ่าย** | **๓๗,๐๐๐,๐๐๐.๐๐** | **๓๓,๕๐๗,๕๐๗.๙๒** |

|  |  |  |
| --- | --- | --- |
| **รายรับ - รายจ่าย ที่ไม่ต้องนำมาตราเป็นงบประมาณรายจ่าย** | **รับจริง (บาท)** | **จ่ายจริง (บาท)** |
| เงินอุดหนุนที่ไม่ต้องนำมาตราเป็นงบประมาณรายจ่าย | ๖,๔๙๐,๐๐๐.๐๐ | ๖,๔๙๐,๐๐๐.๐๐ |
| **รวมรายรับ - รายจ่าย ที่ไม่ต้องนำมาตราเป็นงบประมาณรายจ่าย** | **๖,๔๙๐,๐๐๐.๐๐** | **๖,๔๙๐,๐๐๐.๐๐** |

 จึงประกาศมาให้ทราบโดยทั่วกัน

 ประกาศ ณ วันที่ 21 เดือน ตุลาคม พ.ศ. ๒๕๖๗

(นายสว่าง บุตรประเสริฐ)

นายกองค์การบริหารส่วนตำบลรังงาม

-16-

**นายสมภาร ทาระแพน ประธานสภา อบต.** ขอมติที่ประชุม

**มติที่ประชุมเห็นชอบ** รายงานรายรับจ่ายเงินประจำปีงบประมาณ 2567 ด้วยเสียง 9 เสียงผู้เข้าประชุม 9 คน

* 1. **ญัตติ เรื่องการดำเนินงานโครงการฝึกอบรมอาชีพด้านการเกษตร ประจำปีงบประมาณ 2568 (กิจกรรมฝึกอบรมเชิงปฏิบัติการ การปลูกฟักทองในแปลงปลูกรักษาทรัพยากรท้องถิ่น)**

**นายสมภาร ทาระแพน ประธานสภา อบต.** ได้เชิญคณะผู้บริหารชี้แจง

**นายสว่าง บุตรประเสริฐ นายก อบต.**รังงาม ได้มอบหมายให้ปลัด อบต.ชี้แจงต่อที่ประชุมสภา อบต.รังงาม

**นางรัญธม พิลึก ปลัด อบต.** เรียนท่านประธานสภา คณะผู้บริหาร และ ส.อบต.ทุกท่าน

 วันที่ 16 ธันวาคม 2567 ขอเชิญทุกท่านเข้าร่วมโครงการฝึกอบรมอาชีพด้านการเกษตร ประจำปีงบประมาณ 2568 (กิจกรรมฝึกอบรมเชิงปฏิบัติการ การปลูกฟักทองในแปลงปลูกรักษาทรัพยากรท้องถิ่น) อบรม ณ ห้องประชุม อบต.รังงาม กิจกรรมปลูกฟักทอง ณ แปลงปลูกรักษาทรัพยากรท้องถิ่น รร.รังงามวิทยา กลุ่มเป้าหมายประกอบด้วย คณะผู้บริหาร ส.อบต. พนักงาน ผู้นำหมู่บ้าน เกษตรกรจากทุกหมู่บ้าน และครูนักเรียนโรงเรียนรังงามวิทยา รวม 70 คน

**มติที่ประชุมรับทราบ**

* 1. **ญัตติ เรื่องโครงการเกษตรสัจธรรมชีวิต ประจำปีงบประมาณ 2568 (กิจกรรมไถกลบตอซัง สร้างดินยั่งยืน ฟื้นสิ่งแวดล้อม)**

**นายสมภาร ทาระแพน ประธานสภา อบต.** ได้เชิญคณะผู้บริหารชี้แจง

**นายสว่าง บุตรประเสริฐ นายก อบต.**รังงาม ได้มอบหมายให้ปลัด อบต.ชี้แจงต่อที่ประชุมสภา อบต.รังงาม

**นางรัญธม พิลึก ปลัด อบต.** เรียนท่านประธานสภา คณะผู้บริหาร และ ส.อบต.ทุกท่าน

 วันที่ 8 มกราคม 2568 ขอเชิญทุกท่านเข้าร่วมโครงการเกษตรสัจธรรมชีวิต ประจำปีงบประมาณ 2568 (กิจกรรมไถกลบตอซัง สร้างดินยั่งยืน ฟื้นสิ่งแวดล้อม) อบรมและร่วมกิจกรรม ณ แปลงนาสาธิต นายอุทร กะสันเทียะ หมู่ 2 บ้านโกรกตาแป้น (ด้านหลังสระอีสานเขียว) กลุ่มเป้าหมายประกอบด้วย เกษตรกรจากทุกหมู่บ้าน รวม 30 คน เรียนเชิญคณะผู้บริหาร ส.อบต. พนักงาน ผู้นำหมู่บ้าน ร่วมเป็นเกียรติพิธีเปิดและเข้าร่วมกิจกรรมโครงการ

**มติที่ประชุมรับทราบ**

* 1. **ญัตติ เรื่องโครงการป้องกันและลดอุบัติเหตุทางถนน**

**นายสมภาร ทาระแพน ประธานสภา อบต.** ได้เชิญคณะผู้บริหารชี้แจง

**นายสว่าง บุตรประเสริฐ นายก อบต.**รังงาม ได้มอบหมายให้ปลัด อบต.ชี้แจงต่อที่ประชุมสภา อบต.รังงาม

**นางรัญธม พิลึก ปลัด อบต.** เรียนท่านประธานสภา คณะผู้บริหาร และ ส.อบต.ทุกท่าน

 วันที่ 17 ธันวาคม 2567 ขอเชิญทุกท่านเข้าร่วมโครงการป้องกันและลดอุบัติเหตุทางถนน เป็นการพัฒนาสองข้างทาง ปรับปรุงภูมิทัศน์ ตัดกิ่งไม้ ต้นไม้ ตัดหญ้า สิ่งกีดขวางสองข้างทาง ป้องกันอุบัติเหตุทางถนน ดำเนินการพัฒนาจาก สามแยกหนองตอ-โรงเรียนรังงามวิทยา

**มติที่ประชุมรับทราบ**

-16-

* 1. **ญัตติ เรื่องการขออนุญาตเข้าทำประโยชน์ภายในเขตป่า**

**นายสมภาร ทาระแพน ประธานสภา อบต.** ได้เชิญคณะผู้บริหารชี้แจง

**นายสว่าง บุตรประเสริฐ นายก อบต.**รังงาม ได้มอบหมายให้ปลัด อบต.ชี้แจงต่อที่ประชุมสภา อบต.รังงาม

**นางรัญธม พิลึก ปลัด อบต.** เรียนท่านประธานสภา คณะผู้บริหาร และ ส.อบต.ทุกท่าน

 ด้วยองค์การบริหารส่วนตำบลรังงาม ได้รับหนังสือจากองค์การบริหารส่วนจังหวัดชัยภูมิ ที่ ชย 51005.1/4379 ลงวันที่ 29 พฤศจิกายน 2567 เรื่งแจ้งสภาองค์การบริหารส่วนตำบลรังงาม เพื่อขอมติที่ประชุมประกอบการขออนุญาตเข้าทำประโยชน์ภายในเขตป่า ความว่า ตามนโยบาย นางสาวสุรีวรรณ นาคาศัย นายกองค์การบริหารส่วนจังหวัดชัยภูมิ แถลงต่อสภาองค์การบริหารส่วนจังหวัดชัยภูมิ เมื่อวันที่ 30 สิงหาคม 2567 ด้านที่ 4 ด้านการพัฒนาโครงสร้างพื้นฐานและสาธารณูปโภค งานโครงสร้างพื้นฐานประกอบด้วยงานโครงการ ก่อสร้างถนน ปรับปรุงถนน ซ่อมแซมถนนโครงการ อื่นๆ ที่องค์การบริหารส่วนจังหวัดชัยภูมิ ได้รับการถ่ายโอนถนนจากกรม่างหลงง กรมการเร่งรัดพัฒนาชนบท กรมโยธาธิการ และสำนักงานการปฏิรูปที่ดินเพื่อเกษตรกรรม และได้ขึ้นทะเบียนทางหลวงท้องถิ่น จำนวน 136 สายทาง รวมระยะทาง 1,091.224 กิโลเมตร เพื่อจัดเตรียมแผนงานโครงการสำหรับจัดทำงบประมาณรายจ่ายประจำปีงบประมาณ พ.ศ. 2569 งบเงินอุดหนุนเฉพาะกิจ นั้น

 องค์การบริหารส่วนจังหวัดชัยภูมิได้ดำเนินการโครงการภายในเขตพื้นที่ขององค์การบริหารส่วนตำบลรังงาม สำหรับจัดเตรียมแผนงานโครงการสำหรับจัดทำงบประมาณรายจ่ายประจำปีงบประมาณ พ.ศ. 2569 งบเงินอุดหนุนเฉพาะกิจ จำนวน 1 โครงการ คือ

1. โครงการปรับปรุงถนนลาดยาง ผิวทาง Asphaltic Concrete โดยวิธี PAVEMENT IN – PLACE RECYCLING รหัสทางหลวงท้องถิ่น สายทาง ชย.ถ.๑-๐๑๐๘ บ้านหนองฉิม – บ้านรังงาม อำเภอเนินสง่า จังหวัดชัยภูมิ

ทั้งนี้ เพื่อปฏิบัติให้เป็นไปตามพระราชบัญญัติป่าไม้ พ.ศ. 2484 และกฎกระทรวงการขออนุญาตและการ

 ขออนุญาตทำประโยชนืในเขตป่า พ.ศ. 2558 และเพื่อให้องค์การบริหารส่วนจังหวัดชัยภูมิสามารถดำเนินโครงการ

 สำหรับจัดเตรียมแผนงานโครงการสำหรับจัดทำงบประมาณรายจ่ายประจำปีงบประมาณ พ.ศ. 2569 งบเงิน

 อุดหนุนเฉพาะกิจ ตามวัตถุประสงค์ และไม่เกิดความเสียหายต่อภาครัฐ จึงขอแจ้งสภาองค์การบริหารส่วนตำบลรัง

 งาม **เสนอญัตติเร่งด่วน เพื่อพิจารณาให้ความเห็นชอบการเข้าทำประโยชน์ในพื่นที่ป่าไม้ ตามมาตรา 54 แห่ง**

**พระราชบัญญัติป่าไม้ พุทธศักราช 2484 ของโครงการดังกล่าว เป็นงบประมาณขององค์การบริหารส่วนจังหวัดชัยภูมิ ดำเนินการในพื้นที่องค์การบริหารส่วนตำบลรังงาม จึงขอให้องค์การบริหารส่วนตำบลรังงาม ขออนุมัติเห็นชอบจากสภา เพื่อให้ความเห็นชอบเข้าทำประโยชน์ในพื้นที่ป่าตามพระราชบัญญัติป่าไม้ พ.ศ.2484** ต่อไป

ประธานสภาขอมติที่ประชุม

**มติที่ประชุมเห็นชอบ** การเข้าทำประโยชน์ในพื่นที่ป่าไม้ ตามมาตรา 54 แห่งพระราชบัญญัติป่าไม้ พุทธศักราช 2484 โครงการปรับปรุงถนนลาดยาง ผิวทาง Asphaltic Concrete โดยวิธี PAVEMENT IN – PLACE RECYCLING รหัสทางหลวงท้องถิ่น สายทาง ชย.ถ.๑-๐๑๐๘ บ้านหนองฉิม – บ้านรังงาม อำเภอเนินสง่า จังหวัดชัยภูมิ ด้วยเสียง 9 เสียงผู้เข้าประชุม 9 คน

-17-

* 1. **ญัตติ เรื่องขอแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2568**

**นายสมภาร ทาระแพน ประธานสภา อบต.** ได้เชิญคณะผู้บริหารชี้แจง

**นายสว่าง บุตรประเสริฐ นายก อบต.**รังงาม ได้มอบหมายให้ปลัด อบต.ชี้แจงต่อที่ประชุมสภา อบต.รังงาม

**นางรัญธม พิลึก ปลัด อบต.** เรียนท่านประธานสภา คณะผู้บริหาร และ ส.อบต.ทุกท่าน

 ด้วยได้รับหนังสือจากกองช่าง เรื่อง รายงานขอแก้ไขเปลี่ยนแปลงคำชี้แจงงบประมาณรายจ่ายประจำปี

งบประมาณ พ.ศ. 2568 จำนวน 2 โครงการ ความยาวคาดเคลื่อนไม่ถูกต้อง เนื่องจากพิมพ์ผิด และเพื่อให้ถูกต้องตามหลักเกณฑ์การประมาณราคาและไม่ให้เกิดผลกระทบในขั้นตอนการจัดซื้อจัดจ้าง ซึ่ง ความกว้าง ความหนา พื้นที่ตารางเมตร งบประมาณ ยังคงเท่าเดิม จึงขอแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2568 รายละเอียดดังนี้

 ตามที่องค์การบริหารส่วนตำบลรังงามได้จัดทำงบประมาณรายจ่ายประจำปีงบประมาณ พ.ศ. 2568 งานก่อสร้าง งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณณูปการ จำนวน 2 โครงการ ดังนี้

1. โครงการก่อสร้างถนนคอนกรีตเสริมเหล็กสายบ้านหนองแดงพัฒนา – ตลุกหิน หมู่ที่ 6 บ้านหนองแดงพัฒนา
2. โครงการก่อสร้างถนนคอนกรีตเสริมเหล็กสายรุ่งอรุณ – ตลุบหญ้าคา หมู่ที่ 8 บ้านรุ่งอรุณ

|  |  |
| --- | --- |
| ข้อความเดิม | ข้อความใหม่ที่ขอแก้ไขเปลี่ยนแปลงคำชี้แจง |
| 1.โครงการก่อสร้างถนนคอนกรีตเสริมเหล็กสายบ้านหนองแดงพัฒนา – ตลุกหิน หมู่ที่ 6 บ้านหนองแดงพัฒนา ขนาดกว้าง 5 เมตร ยาว 180 เมตร หนา 0.15 เมตร หรือมีพื้นที่ไม่น้อยกว่า 850 ตารางเมตา ไหล่ทางลูกรังตามสภาพพื้นที่ พร้อมติดตั้งป้ายโครงการ งบประมาณ 493,000 บาท | 1.โครงการก่อสร้างถนนคอนกรีตเสริมเหล็กสายบ้านหนองแดงพัฒนา – ตลุกหิน หมู่ที่ 6 บ้านหนองแดงพัฒนา ขนาดกว้าง 5 เมตร ยาว 170 เมตร หนา 0.15 เมตร หรือมีพื้นที่ไม่น้อยกว่า 850 ตารางเมตา ไหล่ทางลูกรังตามสภาพพื้นที่ พร้อมติดตั้งป้ายโครงการ งบประมาณ 493,000 บาท |
| 2.โครงการก่อสร้างถนนคอนกรีตเสริมเหล็กสายรุ่งอรุณ – ตลุบหญ้าคา หมู่ที่ 8 บ้านรุ่งอรุณ ขนาดกว้าง 5 เมตร ยาว 180 เมตร หนา 0.15 เมตร หรือมีพื้นที่ไม่น้อยกว่า 850 ตารางเมตา ไหล่ทางลูกรังตามสภาพพื้นที่ พร้อมติดตั้งป้ายโครงการ งบประมาณ 493,000 บาท | 2.โครงการก่อสร้างถนนคอนกรีตเสริมเหล็กสายรุ่งอรุณ – ตลุบหญ้าคา หมู่ที่ 8 บ้านรุ่งอรุณ ขนาดกว้าง 5 เมตร ยาว 170 เมตร หนา 0.15 เมตร หรือมีพื้นที่ไม่น้อยกว่า 850 ตารางเมตา ไหล่ทางลูกรังตามสภาพพื้นที่ พร้อมติดตั้งป้ายโครงการ งบประมาณ 493,000 บาท |

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563-ข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

ประธานสภาขอมติที่ประชุม

**มติที่ประชุมอนุมัติ** ให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2568 จำนวน

2 โครงการดังรายละเอียดดังกล่าวข้างต้น ด้วยเสียง 9 เสียง ผู้เข้าประชุม 9 คน

-18-

**ระเบียบวาระที่ 6 เรื่องอื่นๆ**

**นายสมภาร ทาระแพน ประธานสภา อบต.**  เชิญผู้เข้าร่วมประชุมเสนอเรื่องอื่นๆ

**นายทิง ศรีแก้ว ส.**อบต.บ้านดอนเปล้า หมู่ที่ 7 เรียนท่านประธานสภา อบต. กระผมนายทิง ศรีแก้ว ส.อบต.บ้านดอนเปล้า

1. การประชุมวันนี้ผมถามนายก ถามปลัดก็เงียบ ถามประธานสภา อบต.ก็ขอบคุณท่านประธานสภาที่ท่านให้โอกาสผมมาร่วมประชุมสภาอีกครั้ง
2. ขอขอบคุณท่านนายกและคณะบริหารเรื่องถนน

นางรัญธม พิลึก ปลัด อบต.รังงาม เรียนท่านประธานสภา อบต. คณะผู้บริหาร และส.อบต.ทุกท่าน

1. ตามที่ท่าน ส.อบต.ทิงได้สอบถามเรื่องการเข้าประชุมในวันนี้ ปลัดต้องขออภัยที่ไม่ทราบข้อมูลทางแชต IB เนื่องจากโทรศัพท์มีปัญหาเครื่องเต็มไม่สามารถอ่านข้อมูลได้จึงไม่ได้ตอบทางแชท แต่ได้รับทราบจากท่านประธานสภา อบต.ว่า ส.อบต.ทิงได้โทรสอบถามถึงการประชุมวันนี้ว่าให้ท่าน ส.อบต.ทิงเข้าร่วมประชุมหรือไม่ ก็ได้ตอบกับท่านประธานสภาว่าให้ท่าน ส.อบต.เข้ามาประชุมสภาปกติ เนื่องจาก อบต.รังงามยังไม่ได้รับการตอบข้อหารือกรณีสมาชิกภาพของ ส.อบต.บ้านดอนเปล้าฯ จากกรมส่งเสริมการปกครองท้องถิ่นตามที่ได้หารือไปค่ะ

**นายสว่าง บุตรประเสริฐ นายก อบต.รังงาม** เรียนท่านประธานสภา อบต.และสมาชิกผู้ทรงเกียรติทุกท่าน

1. การจัดการแข่งขันกีฬาปีงบประมาณ 2568 กำหนดจัดในวันที่ 24-26 มกราคม ก็อยากให้ประชาสัมพันธ์ให้ ส.อบต.ทุกท่านทราบ เพราะเป็นช่วงเวลาที่ประชาชนมีเวลาฯ ประเภทกีฬา 1.ฟุตบอล 2.วอลเลย์บอล

-การดึงตัวผู้เล่นเปิดกว้างในตำบลรังงาม เป็นผู้ที่อาศัยอยู่หรือทำงานอยู่ตำบลรังงามจะเป็นเขยเป็นสะไภ้ก็ได้ จากนี้ไปก็ขอให้เริ่มฝึกซ้อม เป็นการใช้เวลาว่างให้เกิดประโยชน์ ห่างไกลยาเสพติด

 2. สำหรับงบประมาณมีข้อจำกัด ตั้งไว้ 80,000บาทแข่ง 3 วันหากจะทำเสื้อก็จะได้แบบพื้นๆส่วนมากนักกีฬาก็จะ

ไม่ค่อยใส่ จะใส่เสื้อสปอนเซอร์มากกว่า ดังนั้นก็จะขอเซพงบประมาณในส่วนนี้ และส่งเสริมให้มีการเล่นกีฬาอย่างต่อเนื่อง ก็นำเสนอในที่ประชุมปรึกษาในเบื้องต้นครับ

1. เรื่องงานศพปลอดเหล้า ทำดีปีละ 20 บาทเก็บครบแล้วก็อยากให้นำส่ง อบต. อย่าเก็บไว้ที่ตัวเองเพราะหากกรณีมีผู้เสียชีวิต จะได้มีทะเบียนตรงกันตรวจสอบได้
2. เรื่องไฟฟ้าส่องสว่าง ที่ยังไม่ทั่วถึง นายกจะจัดหาไฟฟ้าโซล่าเซลให้ หรือถนนหนทางเส้นไหนที่ยังไม่ดีต้องการพัฒนาก็ให้สำรวจดูแลแก้ปัญหาให้ประชาชน และนำเสนอเข้ามา ฝากทุกท่านเป็นหูเป็นตาให้

**นายบุญชู ธุระธรรม ส.อบต.บ้านบุฝ้าย หมู่ที่ 3**  เรียนท่านประธานสภา อบต.

1. เรื่องไฟฟ้าครับจาก อบต.ไปหมู่ 4 ยังไม่ทั่วถึงอยากให้เพิ่มไฟฟ้าอีก 1-2 จุด
2. เรื่องการสัญจรไปมา ต้นไม้ที่กีดขวางถนน รังงาม-บุฝ้าย มีต้นมะขามข้างทางบางครั้งเด็กเดินสองฝั่งอันตราย อยากตัดต้นมะขามฯ
3. เรื่องคลองกั้นไม่อยู่ จะแก้ไขอย่างไร ขอฝากท่านผู้บริหารช่วยพิจารณาครับ

**นายสมภาร ทาระแพน ประธานสภา อบต.**

1. เรื่องต้นมะขาม ต้นมะกอกฯ
2. ขอบคุณท่านรองประดิษฐ์ที่ได้ไปย้ายไฟจากศาลตาปู่ ไปจุดที่สว่างไม่พอ

-19-

**นายสว่าง บุตรประเสริฐ นายก อบต.รังงาม** เรียนท่านประธานสภา อบต.และสมาชิกผู้ทรงเกียรติทุกท่าน

1. เรื่องต้นมะขาม รถอ้อยบรรทุกเต็มแล้วขึ้นตัดทอนใส่รถอ้อยแล้วเก็บขนไปจะง่ายกว่า

**นางเที่ยง พิมพ์ไธสงค์ ส,อบต.บ้านหนองตอ หมู่ที่ 5** เรียนท่านประธานสภา อบต.

1. เสนอเรื่องตัดต้นไม้ ง่ายนิดเดียวคือตัดแล้วเอารถคีบ คีบออกไปทิ้งได้เลย

**นายสว่าง บุตรประเสริฐ นายก อบต.รังงาม** เรียนท่านประธานสภา อบต.และสมาชิกผู้ทรงเกียรติทุกท่าน

1. เรื่องเสื้อกีฬาขอสอบถามจะซื้อไหม อยากขอมติเลยครับ
2. รถตักหน้าขุดหลัง จะได้มาประมาณกลางเดือนมกราคม

**นายชัยพร นูพลกรัง ส.อบต.บ้านบุ่งหวาย หมู่ที่ 1** เรียนท่านประธานสภา อบต.

1. เรื่องเสื้อกีฬาผมก็อยากให้ตัดให้อยู่ครับ เพราะบางครั้งไม่มีสปอนเซอร์ครับ

**มติที่ประชุมรับทราบ** และขอให้นายกตัดเสื้อ(ซื้อเสื้อ)ให้นักกีฬา ในการแข่งขันกีฬาสหสัมพันธ์ต้านยาเสพติด อบต.รังงาม ด้วยเสียง 9 เสียง ผู้เข้าร่วมประชุม 9 คน

มติที่ประชุมรับทราบ

--

เมื่อไม่มีเรื่องอื่นใดอีก ประธานสภา อบต. จึงกล่าวปิดประชุม เวลา 12.30 น.

ลงชื่อ รัญธม พิลึก ผู้จดบันทึกรายงานการประชุม ลงชื่อ เที่ยง พิมพ์ไธสงค์ ผู้ตรวจรายงานฯ

 (นางรัญธม พิลึก) (นางเที่ยง พิมพ์ไธสงค์)

 ปลัด อบต./เลขานุการสภา อบต. กรรมการตรวจรายงานการประชุม

ลงชื่อ ณรงค์ชัย สุริยะ ผู้ตรวจรายงานการประชุมฯ ลงชื่อ บุญชู ธุระธรรม ผู้ตรวจรายงานฯ

 (นายณรงค์ชัย สุริยะ) (นายบุญชู ธุระธรรม)

 ประธานกรรมการตรวจรายงานการประชุม กรรมการตรวจรายงานการประชุม

สภา อบต.รังงาม มีมติรับรองรายงานการประชุมนี้ เมื่อ สมัยประชุมสามัญ สมัยที่ 1 ครั้งที่ 1 วันที่......14......เดือน กุมภาพันธ์ พ.ศ. 2568

 ลงชื่อ สมภาร ทาระแพน ผู้รับรองรายงาน

 (นายสมภาร ทาระแพน)

 ประธานสภา อบต.